53. SWIFT (
Jan Philipp Albrecht
Verts/ALE frakcijos vardu. - Pone pirmininke, norėčiau jums pranešti, kad GUE/NGL frakcijos ir Verts/ALE frakcijos pasiūlytų 8 dalies pakeitimų formuluotės yra tokios pat, kokios yra 2009 m. rugsėjo mėn. rezoliucijoje. Tiesiog norėjau pranešti, kad tai ta pati pozicija, ir nemanau, kad reikia ją keisti prieš derybas dėl SWIFT.
Jeanine Hennis-Plasschaert
autorė. - Pone pirmininke, tiesiog norėčiau pranešti kolegoms, kad mes nepakeitėme savo pozicijos: ji visada buvo įtraukta į šios rezoliucijos tekstą, todėl siūlomas pakeitimas nereikalingas.
Rui Tavares
Pone pirmininke, tiesiog galvoju, kad svarbu...
(Šauksmai iš salės)
Nenorėčiau, kad man trukdytų dešiniausiai sėdintys kolegos. Manau, kad jie taip pat norėtų būti informuoti šiuo klausimu - klausimas yra bus, ar nebus dideliais kiekiais perduodami duomenys Jungtinėms Amerikos Valstijoms; tai yra 8 pakeitimo klausimas. Diskutavome, ar esame, už, ar prieš šią poziciją, todėl būtų gerai žinoti.
